CELEX: 62017TN0828
Language: hr
Date: 2017-12-22 00:00:00
Title: Predmet T-828/17: Tužba podnesena 22. prosinca 2017. – Quadri di Cardano protiv Komisije

19.2.2018   
            
            
               HR
            
            
               Službeni list Europske unije
            
            
               C 63/19
            
         Tužba podnesena 22. prosinca 2017. – Quadri di Cardano protiv Komisije
   (Predmet T-828/17)
   (2018/C 063/25)
   Jezik postupka: francuski
   
      Stranke
   
   
      Tužitelj: Alessandro Quadri di Cardano (Alicante, Španjolska) (zastupnici: N. de Montigny i J.-N. Louis, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   proglasi i presudi,
   
               —
            
            
               poništava se odluka PMO-a od 28. veljače 2017. kojom se tužitelja obavještava o povratu naknade za rad i boravak u inozemstvu od 16 % koja mu je bila dodijeljena kao i troškova za prijevoz na koje je imao pravo na temelju članka 4. Priloga VII. Pravilnika tijekom razdoblja službe u EASME-u, i to počevši od 16. svibnja 2014.;
            
         
               —
            
            
               prema potrebi, [poništavaju se] obračunske isprave za plaću uređene nakon dostave gore navedene odluke;
            
         
               —
            
            
               tuženoj stranci se nalaže snošenje troškova
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na povredi članka 85. Pravilnika o osoblju za dužnosnike Europske unije.
            
         
               2.
            
            
               Drugi tužbeni razlog temelji se na povredi načela legitimnih očekivanja, kao i načela pravne sigurnosti, očitoj pogrešci u ocjeni kao i na povredi načela dobre uprave.